MOKSLEIVIŲ KREPŠINIO LYGOS

3x3 ČEMPIONATO

NUOSTATAI

# TIKSLAI

1. Skatinti Moksleivių krepšinio lygos (toliau – MKL) dalyvius auginti bei ugdyti krepšininkus/-es ne tik 5x5, bet ir 3x3 krepšinio atšakai.
2. Populiarinti naują olimpinę 3x3 krepšinio sporto šaką Lietuvoje.
3. Sudaryti sąlygas žaidėjams rinkti 3x3 reitingo taškus.
4. Išaiškinti stipriausias MKL 3x3 2023/24 metų sezono komandas.

# VADOVAVIMAS

1. Čempionatą organizuoja VšĮ Moksleivių krepšinio lyga, toliau – Organizatorius.
2. Varžyboms vadovauja ir varžybas vykdo VšĮ Lietuvos Moksleivių krepšinio lyga.
3. Čempionatas vykdomas pagal FIBA 3x3 krepšinio taisykles, su išimtimis apibrėžtomis čempionato Taisyklėse pagal šiuos nuostatus.
4. Esant svarbiam reikalui Organizatorius pasilieka teisę keisti atskirus nuostatų punktus ir taisykles.
5. **DALYVIAI**
6. Viena krepšinio/sporto mokykla gali registruoti daugiausiai 3 komandas į vieno amžiaus grupę, pažymint kuri komanda yra Pirma, antra ir/arba trečia. Lietuvos moksleivių krepšinio prioritetine tvarka į visas amžiaus grupes suregistruos skirtingų MKL mokyklų komandas ir tik po to registruos tų pačių krepšinio mokyklų/centrų antras ir/arba trečias komandas (MKL siekiamybė 3x3 čempionate sudaryti sąlygas rungtyniauti visoms krepšinio mokykloms/centrams).
7. Kiekvieną TURO komandą sudaro 4 žaidėjai. Minimalus TURO komandos žaidėjų skaičius – 3.
8. Rungtynės pradedamos esant trims kiekvienos komandos žaidėjams. Rungtynių eigoje gali likti ir du komandos žaidėjai.
9. Komandos pavadinime privalo būti atstovaujamos krepšinio/sporto mokyklos ar centro pavadinimas. Pavyzdžiui: „V. Knašiaus Tigrai“, KA „Saulė“ Vilmers, Alytaus SRC - GUT ir kt.
10. Varžybų organizatoriai turi teisę diskvalifikuoti žaidėjus ar komandas, jeigu: žaidžia neregistruoti žaidėjai, dalyvių amžius neatitinka tikrovės, komandos nariai grubiai pažeidžia sporto etikos normas.
11. Visos rungtynės žaidžiamos pagal paskelbtą tvarkaraštį. Jeigu kuri nors komanda būna nepasiruošusi žaisti paskirtu laiku, jai užskaitomas techninis pralaimėjimas.
12. Dalyviai, dalyvaujantys MKL 3x3 turuose, renginio metu privalo turėti žaidėjo tapatybę įrodančius dokumentus.

# VARŽYBOS

1. ***Dalyvauti gali visos Lietuvos moksleivių krepšinio lygos krepšinio/sporto mokyklos, centrai*** ir amžiaus kriterijus atitinkantys moksleiviai, atstovaujantys oficialius juridinius vienetus, nerungtyniaujančius MKL pirmenybėse 2023/24 metų sezone (Pavyzdžiui Širvintų, Kazlų Rūdos, Neringos ir kitų miestų atstovai).
2. Komandą sudaro 3-8 žaidėjai. Vienam turui galima registruoti daugiausiai 4 krepšininkus.
3. Finaliniame etape galės žaisti tik tie žaidėjai, kurie bus rungtyniavę bent 1 ture (Reguliariame sezone iš viso vyks trys turai).
4. Viena krepšinio/sporto mokykla gali registruoti daugiausiai 3 komandas į vieno amžiaus grupę
5. Dalyvio mokestis sezonui visose amžiaus grupėse – 120€ (vienas šimtas dvidešimt eurų).
6. Čempionato turai vyks šiomis datomis:

1) I turas: 2023 m. lapkričio 05 d.;

2) II turas: 2024 m. sausio 07 d.;

3) III turas: 2024 m. vasario 18 d.

4. Finalinis turas numatytas 2024 metų pavasarį – 2024 m. kovo 10 d.

Arenas, kuriose vyks turai parinks organizatoriai.

Čempionatas bus organizuojamas 3 turais, kuriuose komandos rinks įskaitinius taškus. Taškų skaičiavimo lentelė pridedama PRIEDE Nr. 1.   
7.1. Pasibaigus reguliariam sezonui (sužaidus tris turus) vaikinų grupėje TOP12 daugiausia taškų surinkusių komandų pateks į pavasarį vyksiantį finalinį turą, kuriame paaiškės MKL 3x3 atskirų grupių čempionai. Merginų grupėje į finalinį turą pateks visos komandos.

7.2. Galutinės komandų vietos bus nustatomos pagal FIBA 3x3 platformoje esančią galutinę turo rikiuotę.

7.3. Komandoms, kurios turės vienodą įskaitinių taškų skaičių, jų eiliškumą turnyrinėje lentelėje nustatys įmestų/praleistų taškų santykis.

1. Finalinį etapą laimėjusios ekipos bus skelbiamos MKL 3x3 čempionėmis, o prizininkėmis jame tapusios  
   komandos – bus apdovanojamos nugalėtojų taurėmis, medaliais ir rėmėjų prizais.
2. Jei komanda patenka į finalinį etapą, bet negali į jį atvykti, jos vieta perleidžiama aukščiausią reitingą jos grupėje turėjusiai ekipai.
3. Čempionate dalyvaujantys žaidėjai turi būti užsiregistravę FIBA 3x3 platformoje  
    [http://play.fiba3x3.com](http://play.fiba3x3.com/) ir ten susikūrę bei pilnai patvirtinę savo asmeninius profilius.
4. Visi žaidėjai privalo pasitikrinti savo sveikatą ir rungtyniauti tik įsitikinę, kad jų sveikatos būklė tinkama. Už jų sveikatos sutrikimus varžybų metu Organizatorius neatsako.
5. Visi dalyviai varžybose dalyvauja laisva valia, prisiima visą su dalyvavimu jose susijusią (įskaitant  
    sveikatos sutrikimus) riziką.
6. Už nepilnamečius atsako jų tėvai, globėjai ar lydintys pilnamečiai asmenys.
7. Dalyviai, užsiregistravę į varžybas, savaime sutinka, kad organizatoriai jų metu padarytas nuotraukas ir filmuotą medžiagą gali be atskiro sutikimo naudoti rinkodaros tikslais.
8. Čempionato rezultatai bus skelbiami oficialioje MKL svetainėje [www.mkl.lt](http://www.mkl.lt).
9. Atskirų turų rezultatai matysis FIBA 3x3 sistemoje <http://play.fiba3x3.com>.
10. Vaikinų bei Merginų U16 grupės nugalėtojai įgis teisę varžytis Europos 3x3 čempionato atrankoje (U17 grupė).

*PROTESTO TEIKIMO TVARKA*

1. Protestas priimamas sumokėjus €20 dydžio užstatą.
2. Jei protestas yra patenkinamas, pinigai (€20) grąžinami.
3. Protestą pateikia komandos kapitonas varžybų Organizatoriui tuojau pat po rungtynių, kurių rezultatas protestuojamas.

*REZULTATAS*

1. Rungtynės vyksta iki 21 taško arba 10 min.
2. Jei 10 min. laikas baigėsi, nugalėtoju skelbiama komanda, surinkusi daugiau taškų. Jei rezultatas – lygus, žaidžiamas pratęsimas, kurį laimi komanda pirmoji pelniusi 2 (du) taškus.
3. Visi kamuoliai, įmesti už 6,75 m. linijos vertinami 2 taškais. Jei iš arčiau – 1 taškas.   
   Tai nustato rungtynių teisėjas.

MKL Direktorius Petras Aleksonis

***PRIEDAS NR. 1***

**TAŠKŲ SKAIČIAVIMO SISTEMA**

|  |  |
| --- | --- |
| **Vieta** | **Taškai** |
| 1 vieta | 100 |
| 2 vieta | 80 |
| 3 vieta | 70 |
| 4 vieta | 60 |
| 5 vieta | 50 |
| 6 vieta | 45 |
| 7 vieta | 40 |
| 8 vieta | 35 |
| 9 vieta | 20 |
| 10 vieta | 18 |
| 11 vieta | 16 |
| 12 vieta | 14 |
| 13 vieta | 12 |
| 14 vieta | 11 |
| 15 vieta | 10 |
| 16 vieta | 9 |
| 17-32 vieta | 3 |
| 33 + | 1 |
| DQF | 0 |